Mozilla

Mozilla ialah sebuah masyarakat perisian bebas terkenal dengan pelayar web Firefox. Masyarakat Mozilla mengguna, membangun, mengedar dan menyokong produk-produk Mozilla, dan bekerja untuk memajukan matlamat-matlamat Web Terbuka yang terkandung dalam Mozilla Manifesto. Masyarakat disokong secara institusinya oleh Yayasan Mozilla dan subsidiari yayasan, Perbadanan Mozilla.

Selain pelayar Firefox, Mozilla juga mengeluarkan Firefox Mobile, sistem pengendalian perantai mudah alih Firefox OS, sistem pengesan pepijat Bugzilla dan beberapa projek lain.

Sejarah 

Pada 23 Februari 1998, Netscape mewujudkan satu projek yang digelar Mozilla''' (sempena nama kod pelayar Netscape Navigator yang—mengikut Pascal Finette—ialah  campuran Mosaic Killer'' (pembunuh pelayar web "Mosaic") bagi mengkoordinasi pembangunan Mozilla Application Suite, versi sumber terbuka perisian Internet Netscape, Netscape Communicator. Jamie Zawinski mendakwa yang beliau meula-mula mengsyorkan nama "Mozilla" pada satu mesyuarat satf Netscape.  Satu kumpulan kecil pekerja Netscape ditugaskan bagi mengadakan koordinasi dengan masyarakat baharu itu.

Pada asalnya Mozilla menyasar menjadi satu pembekal teknologi syarikat-syarikat seperti Netscape yang kemudiannya akan memperdagangkan kod sumber terbuka mereka. Yayasan Mozilla dilancarkan sebagai pengawas sah projek apabila AOL (syarikat induk Netscape) mengurangkan dengan drastik penglibatannya dengan Mozilla pada bulan Julai 2003. Sejurus selepas itu, Mozilla mengecam (deprecate) Mozilla Suite dan membuat keputusan membina aplikasi yang berdiri sendiri mengikut fungsi: pelayan web Firefox dan perisian pelanggan e-mel Thunderbird.

Perisian

Firefox

Firefox ialah pelayar web dan merupakan produk perisian utama Mozilla. Ia terdapat dalam versi  atas meja dan mudah alih.  Firefox menggunakan enjin susun atur Gecko untuk memaparkan halaman web. Enjin ini melaksanakan piawai semasa dan piawai web termaju. Setakat Julai 2012, Firefox menguasai 24% penggunaan pelayar web sejagat, menjadikan pelayar web yang ketiga banyak digunakan.

Rujukan

Pautan luar 
 Official site
 Mozilla Corporation
 Mozilla Wiki
 Mozilla Mercurial Repository

 
Netscape

gl:Mozilla